ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC

HOTĂRÂREA Nr. 234/28.07.2017
privind aprobarea Documentaţiei de Avizare a Lucrărilor de Intervenţie pentru investiţia:
„REABILITAREA INTERNATULUI LA LICEUL TEHNOLOGIC SZÉKELY KÁROLY”


Consiliul Local al Municipiului Miercurea-Ciuc, întrunit în şedinţa ordinară din data de 28 iulie 2017;

Analizând Expunerea de motive nr. 11762  şi Raportul de specialitate nr. 11761 din data de 11.07.2017, întocmit de Direcţia managementul proiectelor, achiziţii publice, şi investiţii din cadrul aparatului de specialitate a Primarului Municipiului Miercurea-Ciuc,  prin care s-a propus adoptarea unei hotărâri cu privire la aprobarea Documentaţiei de Avizare a Lucrărilor de Intervenţie pentru investiţia: „REABILITAREA INTERNATULUI LA LICEUL TEHNOLOGIC SZÉKELY KÁROLY”;

Pe baza rapoartelor comisiei pentru:


- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;



- de studii şi prognoze economico-sociale, buget, finanţe, investiţii şi administrarea domeniului public şi privat;
- organizare şi dezvoltare urbanistică, realizarea lucrărilor publice, protecţia mediului înconjurător;


Conform Ordinului nr. 3114/2017 al Ministerului Dezvoltării Regionale, Administrației Publice și Fondurilor Europene, privind modificarea Ghidului solicitantului aferent axei prioritare 3, prioritatea de investiții 3.1 operațiunea B – clădiri publice;

Luând în considerare prevederile art. 44 alineatul (1) din Legea nr. 273/2006 privind finanţele publice locale, cu modificările şi completările ulterioare;


Având în vedere prevederile Legii nr. 500/2002 privind finanţele publice;


În conformitate cu Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;



Lucrarea, aparţinând Domeniul public al Municipiului Miercurea-Ciuc, conform Hotărârii Consiliului Local Municipal Miercurea-Ciuc nr. 6/2008, cu modificările și completările ulterioare, este prevăzută în Lista de investiţii, la Cap.65.02, subcapitolul 65.02.04.01 Învăţământ, aprobată prin Hotărârea nr. 58/2017 al Consiliului Local al Municipiului Miercurea-Ciuc privind aprobarea bugetului de venituri şi cheltuieli pe anul 2017, cu modificările şi completările ulterioare;



În temeiul prevederilor art. 36, alin. (2). literele b), c) şi d) şi alin. (4) litera d) şi e), alin. (6), art. 39 alin. (1), art. 45 alin. (2) litera e) şi art. 115, alin. 1), litera b) din Legea administraţiei publice locale nr. 215/2001, republicată, cu modificările şi completările ulterioare;

H O T Ă R Ă Ş T E :


Art. 1.  Se aprobă Documentaţia de Avizare a Lucrărilor de Intervenţii pentru investiţia: „REABILITAREA INTERNATULUI LA LICEUL TEHNOLOGIC SZÉKELY KÁROLY” proiect nr. 439/2017 elaborat de S.C. TECHMEDIA ELECTRONICS SRL, Botoșani, finanţat din bugetul local, care cuprinde principalele caracteristici, precum şi indicatori tehnico-economici ai investiţiei, după cum urmează :

1.) Valoarea investiţiei: 



    3.753.492 lei (inclusiv TVA)







       
       3.154.195 lei (fără TVA)



din care:

C+M
                2.752.676 lei (inclusiv TVA)




       


                             2.313.173 lei (fără TVA) 
2.) Durata de execuţie: 6 luni
3.) Caracteristici tehnice: 
- consum anual specific de energie primară a clădirii izolate termic 149 KWh/m2/an
            - reducerea anuală a emisiilor  de CO2 de 41 Kg/m2/an


- regimul de ocupare a clădirii: POT = POT existent, CUT = CUT existent


- Aria construită la sol=Aria construită existentă= 671 mp


- Aria desfăşurată = Aria desfăşurată existentă= 2654 mp


- Aria utilă totală = Aria utilă existentă= 2260.39 mp 


- Aria utilă a spaţiilor încălzite: 2260.39 mp
            - Capacitate : 280 elevi, şi cu personal în nr. de 32 persoane.


 Art. 2    Se aprobă descrierea investiţiei şi prezentarea Indicatorilor tehnico-economici „ Reabilitarea Internatului la Liceul Tehnologic ”Székely Károly “ conform anexei nr.1, care face parte integrantă din prezenta hotărâre.
                         Art. 3. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán - Ladislau, Direcţia managementul proiectelor, achiziţii publice şi investiţii, și Direcţia economică - Compartimentul financiar contabil şi control financiar de gestiune din cadrul aparatului de specialitate al primarului municipiului Miercurea-Ciuc.


Art. 4. Prezenta hotărâre se comunică:

a) Instituţiei Prefectului Judeţului Harghita;


b) Primarului municipiului Ráduly Róbert Kálmán;


c) Viceprimarului municipiului Füleki Zoltán - Ladislau;


d) Viceprimarului municipiului Szőke Domokos;


e) Biroului de investiţii;


f) Direcţiei economice- Compartimentul financiar contabil şi control financiar de gestiune;


g) Biroului de achiziţii publice;

h) Direcţiei managementul proiectelor, achiziţii publice şi investiţii;


i) S.C. TECHMEDIA ELECTRONICS SRL, Botoșani
            j) Liceul Tehnologic „Székely Károly”.
	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF



































